**Dyrk sproget – en kreativ sprogkonkurrence for gymnasieelever**

**Engelsk - elevinformation**

Du skal nu deltage i den landsdækkende konkurrence *Dyrk sproget – en kreativ sprogkonkurrence for gymnasieelever,* hvor du skal konkurrere mod andre gymnasieelever fra hele landet,

Du skal i konkurrencen forestille dig, at I snart får snart besøg af en udvekslingsklasse fra et engelsktalende land. Eleverne herfra vil gerne se nogle eksempler på jeres hverdag og ungdomskulturen i Danmark, inden de ankommer. Derfor skal I i grupper på 3-5 elever forberede en video på mellem 2,5 til 5 minutter. Videoen skal præsentere dansk ungdomskultur inden for ét af disse tre undertemaer, som I selv vælger:

* *Underemne 1 - Young in Denmark / Under preassure – coping with stress*
* *Undermene 2 - Social media*
* *Undermene 3 - Etiquette and customs*

Videoen kan fx være en videodagbog, hvor man ser en del af jeres hverdag, en hverdagssituation på en bestemt lokalitet (fx kantinen, en café, en park eller et andet sted, hvor I ofte opholder jer), en fiktiv kortfilm med forskellige roller, en reklamevideo eller lignende. Det vigtigste er, at jeres video belyser de kulturelle forskelle, der er mellem Danmark og det land, hvor eleverne kommer fra, inden for et af de ovenstående underemner.

Inden I går i gang med arbejdet med videoen, skal I lave nogle opgaver, som vil fungere som en hjæIp og inspiration til arbejdet med videoen. I opgaverne til undertemaet præsenteres I for nogle tekster og øvelser, som gør det muligt for jer at reflektere over jeres egen kultur og kulturforskelle mellem Danmark og andre lande.

Arbejd først i grupper med det valgte undertema, og gå herefter til udviklingen og optagelsen af jeres video. I dokumentet [Guide til fremstillingen af en video](https://ncff.dk/fileadmin/NCFF/Dokumenter/Guide_til_fremstillingen_af_en_video.pdf)kan I finde hjælp til videodelen.

Hvis I arbejder med omgaverne til jeres underemne i pdf-filen på computeren, kan I skrive i de blå felter.

Ti slut skal jeres video afleveres til jeres lærer. De tre bedste engelske videoer på jeres skole går videre til en national konkurrence, hvor I kan vinde kr. 5.000,-, som I kan bruge til et arrangement i klassen/på holdet, f.eks. en tur i biografen.

God arbejdslyst.